recursal/SuperWikiNEXT-32B huggingface dataset:
**அமைப்பு முறையேடு** என்பது ஒரு நிறுமத்தின் செயல்பாட்டு எல்லையை நிர்ணயிக்க கூடிய ஆவணத்தையே அமைப்பு முறையேடு என்பர்.

பொருளடக்கம்
-----------

1. பெயர் குறித்த உட்பிரிவு
2. இடம் குறித்த உட்பிரிவு
3. நோக்கம் குறித்த உட்பிரிவு
4. பொறுப்பு குறித்த உட்பிரிவு
5. முதல் குறித்த உட்பிரிவு
6. அமைப்பு அல்லது உடன்பட ஒப்பும் உட்பிரிவு

பெயர் குறித்த உட்பிரிவு
-----------------------

நிறுமத்தின் பெயர் இதில் குறிப்பிடப்பட்டிருக்கும்.
நிறுமத்தின் பெயர் வேறுறொரு நிறுமத்தின் பெயருடன் ஒத்திருக்க கூடாது
பொது நிறுமத்தில்"வறையறுக்கப்பட்டது"" என்று முடிய வேண்டும்.
தனி நிறுமத்தில் """"தனி வரையறு"" என்று முடிய வேண்டும்.

இடம் குறித்த உட்பிரிவு
----------------------

பதிவு அலுவலகம் அமைந்துள்ள மாநிலத்தின் பெயர் இங்கு கொடுக்கப்பட்டிருக்கும் அப்படியிருந்தால் உண்மை முகவரி தர வேண்டியது இல்லை.

நோக்கம் குறித்த உட்பிரிவு
-------------------------

நிறுமத்தின் நடவடிக்கைகள் இதில் குறிப்பிடப்பட்டிருக்கும்.
ஒரு குறிபிட்ட நடவடிக்கை மட்டுமே மேற்கொள்ள இயலும், அதிகார எல்லை மீறிய செயல்களுக்கு எவ்வித சட்ட பலன் எதுமில்லை.

பொறுப்பு குறித்த உட்பிரிவு
--------------------------

நிறுமத்தில் உறுப்பினரின் பொறுப்பு வரையறுக்கப்பட்டது.
பொறுப்புறுதி நிறுமாயின் உறுப்பினரின் பொறுப்பு வரையறுக்கப்பட்டிருக்கும்.
நிறும சொத்துகளை கடன்களை அடைக்க போதுமானதாக இல்லாத நிலையில் ஒவ்வொரு உறுப்பினரும் தருவதாக உறுதியளித்த தொகை குறிப்பிடப்பட்டிருக்கும்.

முதல் குறித்த உட்பிரிவு
-----------------------

எப்பங்கு முதலுடன் நிறுமம் தொடங்குகிறது என்ற விவரம்.
முதல் தொகை குறிப்பிட்ட பங்குகளாக பிரிக்கப்பட்ட விவரம்.

அமைப்பு (அ) உடன்பட ஒப்பும் உட்பிரிவு
------------------------------------

தனி நிறுமம் குறைந்தது - 2 நபர்கள்
பொது நிறுமம் - 7 நபர்கள்
அமைப்பு முறையேட்டில் தங்களுக்கு எதிராக உள்ள பங்குகளின் உடன்பட்டு கையொப்பம் இடுகின்றன.

மேலும் பார்க்க
--------------

* நிறுவனம் (வணிகம்)
* அமைப்பு முறையேடு
* புரிந்துணர்வு ஒப்பந்தம்

மேற்கோள்கள்
-----------
இரகுநாதன்
யாழ்ப்பாணம் காங்கேசந்துறையை பிறப்பிடமாக கொண்ட திரு இரகுநாதன் அவர்கள் பரம்பரை இசைக்கலைஞர் ஆவார். இவரது தந்தையார் திரு நாகமுத்து அவர்கள் ஒரு நாட்டுக்கூத்து கலைஞரும் ஹார்மோனிய கலைஞரும் ஆவார்.

திரு இரகுநாதன் அவர்கள் யாழ்ப்பாணம் பல்கலைக்கழக இசைத்துறையில் கற்று கர்நாடக இசையில் மிக்க தேர்ச்சி பெற்றவர். இவர் ராக ஆலாபனை செய்வதில் சிறந்த தேர்ச்சி படைத்தவர். அதற்கு மேலாக திரைப்பாடல்கள் மூலம் பிரபலமடைந்து இலங்கை, இந்தியா, கனடா, சிங்கப்பூர், பிரித்தானியா முதலிய நாடுகளில் தனது குரல் வளத்தை பிறர் ரசிக்க வைத்தவர். 

இசை அமைக்கும் ஆற்றலும் கைவரப்பெற்ற இவர் பல பாடல்களிற்கு இசையமைத்துள்ளார். இறைவன் மேல் பாடிய மற்றும் இசையமைத்த பல இசைத்தட்டுக்கள், ஒலிநாடாக்கள், இவரது திறமையை நிரூபித்துள்ளன. 

தொழிலால் இசை ஆசிரியரான இவர் மாத்தளை இந்து கல்லூரியில் நீண்ட காலம் கடமையாற்றி அண்மையில் ஓய்வுபெற்றவர். இவரின் துணைவியார் திருமதி நிர்மலா இரகுநாதன் ஒரு பயிற்றப்பட்ட ஆரம்பக்கல்வி ஆசிரியராவார். மாத்தளை முத்துமாரியம்மன் மீதும் முத்துவிநாயகர் மீதும் இவர் பாடிய பாடல்கள் பிரபலமானவை. 

மத்திய மாகாண அமைச்சினாலும் இலங்கை அரசாலும் பலமுறை கௌரவிக்கப்பட்ட இவர் நாடறிந்த, ஒரு ஊடக கலைஞர் ஆவார். தென்னிந்திய சினிமாவில் புகழ்பெற்ற T.M.சௌந்தரராஜனின் பாடல்களை தனது குரலில் தனது பாணியில் பாடிவரும் இவர், சுசீலா, ஜானகி, ஜிக்கி, ஜமுனாராணி, முதலான தென்னிந்திய பாடகிகளுடன் பாடி அவர்களின் பாராட்டை பலமுறை பெற்றவர். 

இலங்கை வானொலி, ரூபவாஹினி முதலாக அனைத்து தனியார் ஊடகங்கள்வரை இவரை பலமுறை கௌரவித்ததுடன் பல இசை சார்ந்த நிகழ்ச்சிகளிலும் இவரின் திறன்களை பயன்படுத்தியுள்ளன.   

  

இரகுநாதனின் ஒரு பாடல்
[*தொடர்பிழந்த இணைப்பு*]
இரவு நேரத்தில் புதிய மட்டாஞ்சேரி பாலம்
**மட்டாஞ்சேரி பாலம்** (*Mattancherry Bridge*) இந்தியாவின் கேரள மாநிலம் கொச்சியில் 25.80 கோடி ரூபாய் செலவில் கட்டப்பட்டுள்ள ஒரு பாலமாகும். கொச்சின் பிரதான நிலப்பகுதியை இப்பாலம் வில்லிங்டன் தீவுடன் இணைக்கிறது. பாலம் 1998 ஆம் ஆண்டு கட்டப்பட்டது. இதற்குமுன் 1940 ஆம் ஆண்டில் இதே பெயரில் ஒரு பாலம் இங்கு கட்டப்பட்டுள்ளது. பழைய பாலத்தில் இப்போது இரண்டு மற்றும் மூன்று சக்கர வாகனங்களை மட்டுமே செல்கின்றன.

கட்டு-இயக்கு-மாற்று ஒப்பந்தம் மூலம் மட்டாஞ்சேரி பாலம் முதன் முதலாக கேரளாவில் கட்டப்பட்டது. 
கேரள அரசின் கொச்சின் மேம்பாட்டு ஆணையம் மற்றும் காமன் இந்தியா நிறுவனம் ஆகியோருக்கு இடையில் இந்த ஒப்பந்தம் போடப்பட்டு கூட்டு திட்டமாக பாலம் கட்டப்பட்டது.

பழைய பாலம்
----------

பழைய துறைமுகப் பாலம், தோப்பும்பாடி பாலம் என்றும் அழைக்கப்படுகிறது.
பழைய மட்டாஞ்சேரி பாலம் 1940 ஆம் ஆண்ட்டு சர் ராபர்ட் சார்லசு பிரிசுடோவால் கட்டப்பட்டது. இந்த பாலம் வில்லிங்டன் தீவை கொச்சி கோட்டையுடன் இணைத்து வேம்பநாடு ஏரியைக் கடக்கிறது. எஃகு மற்றும் மரத்தைப் பயன்படுத்தி 16 கண் இடைவெளிகளுடன் இந்த பாலம் கட்டப்பட்டது. பாலத்தின் மைய இடைவெளி சுருள் பொறிமுறையைப் பயன்படுத்தி உயர்த்திக் கொள்ளக்கூடிய வகையில் வடிவமைக்கப்பட்டுள்ளது. கிட்டத்தட்ட்ட இலண்டனில் கட்டப்பட்டுள்ள பாலத்தின் பிரித்தானிய கட்டுமானத்தை ஒத்திருப்பதால் பழைய பாலம் கொச்சியின் லண்டன் பாலம் என்றும் அழைக்கப்படுகிறது.

பழைய பாலம் 1943 ஆம் ஆண்டு ஏப்ரல் மாதம் 13 அன்று தொடங்கப்பட்டது, பின்னர் இது தேசிய நெடுஞ்சாலை எண்-47 இன் ஒரு பகுதியாக இருந்தது. இப்போது பாலம் மூடப்பட்டு இரு சக்கர வாகனங்கள் மற்றும் இலகுரக மோட்டார் வாகனங்கள் மட்டுமே பாலத்திற்குள் நுழைய அனுமதிக்கப்படுகின்றன.

மேற்கோள்கள்
-----------

1. ↑  News Hindu
2. ↑  Kumar, K.G. (2003-10-14). "BOT, the norm now". *The Hindu Business Line*. .

விக்கிமீடியா பொதுவகத்தில்,  
 ***மட்டாஞ்சேரி பாலம்***   
என்பதின் ஊடகங்கள் உள்ளன.
**தொண்டைமானாற்றுப் பாலம்** என்பது, இலங்கையின் வட மாகாணத்தில் உள்ள யாழ்ப்பாணக் குடாநாட்டில் உள்ள ஒரு வண்டிகளுக்கும் பாதசாரிகளுக்குமான சாலைப் பாலம். இது யாழ்ப்பாணம் - பருத்தித்துறை வீதியில், வல்வெட்டித்துறை நகருக்கு அண்மையில் வடமராட்சி கடல் நீரேரிக்குக் குறுக்கே அமைந்துள்ளது. இது முதலில் 1953 ஆம் ஆண்டு கட்டப்பட்டது. உள்நாட்டுப் போரின் விளைவாக 1985ல் இது அழிந்துபோனது. பின்னர் 2004 ஆம் ஆண்டில் இது மீள அமைக்கப்பட்டது.

இது கட்டப்பட்ட காலத்தில் இருந்து, கடல்நீர் வடமராட்சிக் கடல் நீரேரிக்குள் வராமல் தடுப்பதற்கான ஒரு தடுப்பணையாகவே இது பயன்பட்டு வந்தது. இத்தடுப்பணை 1985ல் இலங்கை இராணுவத்தின் தாக்குதல்களினால் அழிந்துவிட்டது. அழிவதற்கு முன் இதன் மதகுக் கதவுகள் கடல்நீர் நீரேரிக்குள் வருவதைத் தடுப்பதற்கு மட்டுமன்றி, மழை காலத்தில் வெள்ள நீர் கடலுக்குள் செல்ல அனுமதிப்பதற்கும் பயன்பட்டது. 2004ல் இலங்கை நீர்ப்பாசனத் திணைக்களம் இந்தப் பாலத்தையும் தடுப்பணையையும் மீளக் கட்டியது. இது தற்போது யாழ்ப்பாணம் - பருத்தித்துறை வீதியில் ஒரு முக்கிய இணைப்பாகப் பயன்படுகிறது.

மேற்கோள்கள்
-----------

1. ↑  "A river for Jaffna – the Arumugam Plan". 2009-05-08 அன்று மூலம் பரணிடப்பட்டது. 2013-06-19 அன்று பார்க்கப்பட்டது.
2. 1 2 3  "Thondamannar sluice gate to be reconstructed". 2013-06-19 அன்று பார்க்கப்பட்டது.
3. ↑  "A River for Jaffna". 2003-07-08 அன்று மூலம் பரணிடப்பட்டது. 2013-06-19 அன்று பார்க்கப்பட்டது.
**கலாசா மொழி**, பாக்கித்தானின் வடமேற்கு முன்னரங்க மாகாணத்திலுள்ள சித்ரால் மாவட்டத்தின் தாமெல் பள்ளத்தாக்குப் பகுதியில் பேசப்படும் ஒரு மொழியாகும். இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது. 

கலாசா மொழி பேசுவோர் எல்லோரும் தொடக்கத்தில் தமக்கென ஒரு சமயத்தைப் பின்பற்றி வந்தனர். பிற்காலத்தில் பலர் இசுலாம் மதத்துக்கு மாறிவிட்டனர் எனினும் சுமார் 3000 பேர் வரை இன்னமும் தங்கள் மரபுவழிச் சமயத்தையே பின்பற்றி வருகின்றனர். 

இம் மொழி தொடர்பில் நிபுணரான *ரிச்சார்ட்டு ஸ்ட்ராண்ட்* என்பவர், *கலாசா* என்னும் பெயர் ஆப்கானித்தானின், நூரித்தான் மாகாணத்தில் கலாசா பள்ளத்தாக்கின் வடமேற்குப் பகுதியில் வாழும் நூரித்தானி மக்களின் இனப் பெயரோடு தொடர்பு உடையது எனக் கருதுகிறார். பல நூற்றாண்டுகளுக்கு முன் தெற்குச் சித்ரால் பகுதிவரை பரவியிருந்த இவர்களிடம் இருந்தே இப் பெயரை கலாசா மொழி பேசுவோர் பெற்றிருக்கலாம் என்பது இவர் கருத்து. எனினும், இந்திய-ஈரானிய மொழிப் பிரிவின் இன்னொரு குழுவைச் சார்ந்த நூரித்தானி மொழியாகிய கலாசா -அலா மொழிக்கும், இந்திய-ஆரிய மொழியாகிய கலாசா-முன் மொழிக்கும் எவ்வித தொடர்பும் கிடையாது.
**சுவாதின் குமார் சர்க்கார்** (*Swadhin Kumar Sarkar*) என்பவர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் 2016 முதல் 2021 வரை பைஷ்னாப்நகர்-54 தொகுதியின் சட்டமன்ற உறுப்பினராக இருந்துள்ளார். 2021ஆம் ஆண்டு மேற்கு வங்காள சட்டமன்றத்திற்கு நடைபெற்ற தேர்தலில் இவர் தோல்வியடைந்தார்.

ஆரம்ப கால வாழ்க்கை
------------------

சர்க்கார் துவிஜிந்தர் நாத் சர்க்காருக்கு மகனாகப் பிறந்தார். இவர் மேற்கு வங்க மாநிலம் மால்டா மாவட்டத்தில் உள்ள சர்கார்டோலா கிராமத்தைச் சேர்ந்தவர். 1981-ல் பங்கபாசி கல்லூரியில் உயிரியலில் இளம் அறிவியல் பட்டம் பெற்றார்

அரசியல் வாழ்க்கை
----------------

2016 மேற்கு வங்க சட்டமன்றத் தேர்தலில், சர்க்கார் தனது நெருங்கிய போட்டியாளரான இந்தியத் தேசிய காங்கிரசின் அஜிசுல் ஹக்கை 4,497 வாக்குகள் வித்தியாசத்தில் தோற்கடித்தார். இதன் மூலம் மேற்கு வங்க சட்டமன்றத்தில் தேர்ந்தெடுக்கப்பட்ட பாரதிய ஜனதா கட்சியின் மூன்று சட்டமன்ற உறுப்பினர்களில் ஒருவராக இருந்தார்.

மேற்கோள்கள்
-----------

1. 1 2 3 4  "Swadhin Kumar Sarkar(Bharatiya Janata Party(BJP)):Constituency- BAISHNABNAGAR(MALDA) - Affidavit Information of Candidate". *myneta.info*. 14 July 2019 அன்று பார்க்கப்பட்டது.
2. ↑  Bose, Pratim Ranjan; Law, Abhishek (January 20, 2018). "BJP again gets 10% vote-share in Bengal, takes tally to three" (in en). *Business Line*. .
3. ↑  Dasgupta, Piyasree (19 May 2016). "In 7 Kerala Seats, BJP Finished 2nd; Tally In Bengal Goes From Zero To Three" (in en). *HuffPost*. .
4. ↑  Gupta, Jayanta (16 April 2016). "BJP eyes 2014 gains in Hills" (in en). *The Times of India*. .
படைப்பின் தூண்கள்
அதிக தெளிவுத்திறன் கொண்ட புகைப்படம்
அகச்சிவப்புக் கதிர் புகைப்படம்
**படைப்பின் தூண்கள்** (*Pillars of Creation*) என்பது அபிள் விண்வெளித் தொலைநோக்கியால் புவியில் இருந்து 6,500–7,000 ஒளியாண்டுகள் (2,000–2,100 pc; 61–66 Em) தொலைவில் உள்ள கழுகு நெபுலா என்று அழைக்கப்படும் விண்மீன்களிடை வாயு மற்றும் தூசு மண்டலத்தில் 1995 ஏப்ரல் 1 அன்று எடுக்கப்பட்ட புகைப்படத்தைக் குறிக்கும். மூன்று தூண்களை கொண்டதான இந்தப் பகுதியானது மிகவும் அதிக தகவல்களை தருகிறது. இப்படத்தில் ஊதா வண்ணம் ஆக்சிசனையும் சிவப்பு வண்ணம் சல்பரையும் பச்சை வண்ணம் நைட்ரசன் மற்றும்  ஹைட்ரசனையும் குறிக்கும். நெபுலா என்று அழைக்கப்படும் வாயு மற்றும் தூசு மண்டலம் புதிய புதிய நட்சத்திரங்களை உண்டாக்குவதால் படைப்பின் தூண்கள் என்ற பெயரை பெற்றது. கழுகு நெபுலாவை சுவிட்சர்லாந்தைச்ச் சேர்த்த விண்வெளி ஆராய்ச்சியாளர் ஜீன் பிலிப் லோய்ஸ் டி செசியாக்ஸ் என்பவர் 1745ஆம்  ஆண்டு கண்டுபிடித்தார். இப்புகைப்படத்தை அரிசோனா பல்கலைக்கழகத்தைச் சேர்ந்த வானியலாளர்கள் ஜெப் எசுட்டர், பவுல் இசுக்கோவன் ஆகியோர் எடுத்திருந்தனர். மீண்டும் இதன் அதிக தெளிவுத்திறன் கொண்ட புகைப்படமும்  அகச்சிவப்புக் கதிர் புகைப்படங்கள் 2011 இல் ஐரோப்பிய விண்வெளி நிறுவனத்தின் எர்செல் விண்ணாய்வகத்திலும், பின்னர் 2014 இல் அபிளினாலும் எடுக்கப்பட்டது.

மேற்கோள்கள்
-----------

1. ↑  Clavin, Whitney. "'Elephant Trunks' in Space". March 9, 2011 அன்று பார்க்கப்பட்டது.
2. ↑  Best Hubble Space telescope images from Space.com. [archived copy]
3. ↑  Embryonic Stars Emerge from Interstellar "Eggs", Hubble news release

வெளி இணைப்புகள்
---------------

**படைப்பின் தூண்கள்** பற்றிய மேலதிக தகவல்களைப் பார்க்க தொடர்புடையத் திட்டங்கள்:  

 விக்சனரி விக்சனரி  

 நூல்கள் விக்கிநூல்  

 மேற்கோள் விக்கிமேற்கோள்  

 மூலங்கள் விக்கிமூலம்  

 விக்கிபொது  

 செய்திகள் விக்கிசெய்தி

* NASA on making the infrared imaging
**மட்டக்களப்பு மான்மியம்** என்பது மட்டக்களப்பின் வரலாற்றைக் கூறவென எழுந்த ஒரு நூலாகும். இந்நூல் இப்பிரதேசத்தில் உலவிய ஏட்டுப் பிரதிக்ளின் தொகுப்பாக எஃப். எக்ஸ். சீ. நடராசா என்பவரால் 1962 ஆம் ஆண்டில் வெளியிடப்பட்டது. மட்டக்களப்பின் சரித்திரத்தைக் கூறும் இந்நூல் யாரால் எழுதப்பட்டது என்பதை நூன்முகத்தானும் மறுமுகத்தானும் அறிந்து கொள்ள முடியவில்லை என ஆசிரியரே தன் நூல் வரலாற்றில் கூறுகிறார். ஆலயங்களின் கல்வெட்டுகளாகவும் செப்பேடுகளாகவும் மற்றும் பத்ததிக் குறிப்புகளாவும் அமைந்த ஏட்டுச்சுவடிகளின் தொகுப்பெ இந்நூல் எனலாம்.

ஆதிகாலம் தொட்டு இடச்சு ஆட்சியின் ஆரம்பம் வரையான மட்டக்களப்பின் சரித்திரத்தை இந்நூல் கூறுகிறது. எனினும் பல்வேறு காலப்பகுதிகளில் பல்வேறு பட்டவர்களால் எழுதப்பட்ட ஏட்டுப்பிரதிகளின் தொகுப்பு என்பதால் பல கர்ணபரம்பரைக் கதைகளையும் நம்பிக்கைகளையும் இது கொண்டிருப்பதாகவும் திரிபுகளும், குழப்பங்களும் நேர்ந்துள்ளதாகச் சில ஆய்வாளர்கள் கூறுகிறார்கள். எனினும் மட்டக்களப்பு வரலாறு தொடர்பில் இந் நூல் மிகமுக்கியமானதாகும்.

உள்ளடக்கம்
----------

மட்டக்களப்பு அருங்காட்சியகத்திலுள்ள "மட்டக்களப்பு மான்மியம்" எழுத்தோலை
இந்நூல் மட்டக்களப்பின் பூர்வ சரித்திரம் பற்றி எடுத்துக் கூறுகிறது. மட்டக்களப்புப் பெருநிலத்தை ஆண்ட மன்னர்களின் சரித்திரவியல் காட்டப்பட்டுள்ளது. மட்டக்களப்பின் சாதியியல், ஆலயமுறை,குளிக்கல் வெட்டுமுறை என்பனவும் விபரிக்கப்பட்டுள்ளன. பெரிய கல்வெட்டு, தாதன் கல்வெட்டு, போடிகல்வெட்டு என்பன அப்படியே பதிவுசெய்யப்பட்டுள்ளன. திருப்படைக் களஞ்சியம், குடுக்கை கூறும் விபரம்,குலச்சிறை, கும்பவரிசை என்பனவும் தெரிவிக்கப்பட்டுள்ளன.

நூலின் பிரதான பகுதிகள்
----------------------

1. நாமவியல்
2. சரித்திர இயல்
3. சாதியியல்
4. ஆலயவியல்
5. ஒழிபியல்

இவற்றையும் பார்க்கவும்
----------------------

* மட்டக்களப்பு

உசாத்துணை
---------

1. ↑  "Eastern Tamils – History". Lankanewspapers. 19 February 2014 அன்று பார்க்கப்பட்டது.
2. ↑  "மட்டக்களப்பு வரலாறு எழுதப்பட்ட முறையும் சிக்கல்களும்". 19 February 2014 அன்று பார்க்கப்பட்டது.
3. ↑  "Mattakkalappu Maanmiyam". 2013-08-21 அன்று மூலம் பரணிடப்பட்டது. 2016-11-23 அன்று பார்க்கப்பட்டது.

வெளி இணைப்புக்கள்
-----------------

* மட்டக்களப்பு மான்மியம் (நூலகம்)
**இரண்டாம் போரோம்மரசத்திரத்** அல்லது இரண்டாம் **போரோம் ரச்சத்திரத்** ( *Borommarachathirat II*) மேலும் மன்னர் **சம்பிரயா** (1386-1448) என்பவர் அயூத்தியா இராச்சியத்தின் அரசராவார். இவரது ஆட்சி அதன் ஆரம்ப விரிவாக்கங்களைக் கண்டது.

வரலாறு
------

 இந்தராசா மன்னரின் இரண்டு மகன்கள் பா தான் பாலத்தில் யானைகள் மீது சண்டையிட்டு இறந்த நிகழ்வை சித்தரிக்கும் ஒரு ஓவியம். இந்த ஓவியம் இப்போது பேங் பா-இன் அரச அரண்மனையிலுள்ள வாரோபாட்பிமான் அறையில் உள்ளது.
இந்த ராச்சாவின் மகனான இவர், இறுதியாக சுபன்னாபம் வம்சத்திற்காக அயூத்திய அரியணையை கைப்பற்றினார். இவருக்கு, இளவரசர் ஐபிராயா மற்றும் இளவரசர் இப்ராயா என்ற இரண்டு மூத்த சகோதரர்கள் இருந்தனர். 

1424 இல், இந்த ராச்சா இறந்தார். அவனுடைய இரண்டு சகோதரர்களும் அரியணைக்கு போட்டியிட்டு போரில் ஈடுபட்டனர். போரில் இருவரும் இறந்தனர். அரியணையை சம்பிரயாவிடம் வந்தது. 1433 ஆம் ஆண்டில் அங்கோர் தோம் நகரை கொள்ளையடித்து கெமர்களை அடிபணியச் செய்ய சியாமியப் படைகளை வழிநடத்தினார். இந்த தாக்குதல் இறுதியில் கெமர்களை அங்கோர் தோமை கைவிட்டு தங்கள் தலைநகரை மேலும் தென்கிழக்குக்கு மாற்றியது.  :29

சான்றுகள்
---------

1. ↑  Chakrabongse, C. 1960, Lords of Life, London: Alvin Redman Limited
|  |
| --- |
| Part of a series on |
| உளத்தியல் |
|  |
| * Outline
* History
* Subfields
 |
| Basic types
* Abnormal
* Behavioral genetics
* Biological
* Cognitive/Cognitivism
* Comparative
* Cross-cultural
* Cultural
* Differential
* Developmental
* Evolutionary
* Experimental
* Mathematical
* நரம்புசார் உளவியல்
* Personality
* Positive
* Quantitative
* Social
 |
| Applied psychology
* Applied behavior analysis
* Clinical
* Community
* Consumer
* Counseling
* Critical
* Educational
* Environmental
* Ergonomics
* Forensic
* Health
* Humanistic
* Industrial and organizational
* Legal
* Medical
* Military
* Music
* Occupational health
* Political
* Religion
* School
* Sport
* Traffic
 |
| Lists
* Disciplines
* Organizations
* Psychologists
* Psychotherapies
* Publications
* Research methods
* Theories
* Timeline
* Topics
 |
| * பா
* உ
* தொ
 |

**சூழல்சார் உளவியல்** (Environmental psychology) என்பது, மனிதனுக்கும் சூழலுக்கும் இடையிலான தொடர்புகள் பற்றிய பல்துறைச் சார்பு கொண்ட ஒரு துறையாகும். இத் துறையில், சூழல் என்பது இயற்கைச் சூழல், சமுதாயச் சூழல், கட்டிடச் சூழல், கற்றற்சூழல், தகவல்சார் சூழல் போன்றவற்றை உள்ளடக்கும். உலகம் தழுவிய அல்லது ஒரு குறிப்பிட்ட இடம் சார்ந்து அமையக்கூடிய, மனிதனுக்கும் சூழலுக்கும் இடையிலான தொடர்புகளைச் சார்ந்த பிரச்சினைகளைத் தீர்க்க முயலும்போது, மனித இயல்புகளைக் குறித்த ஒரு "மாதிரி" தேவைப்படுகிறது. இம் "மாதிரி" மனிதனது நடத்தைகள் ஆக்கத்தன்மை கொண்டனவாகவும், நன்னடத்தைகளின் அடிப்படையில் அமைந்தனவாகவும் உருவாவதற்கான சூழலின் தன்மைகளை எதிர்வு கூறத்தக்க வகையிலும் அமைதல் வேண்டும்.

இவ்வாறான ஒரு மாதிரியைப் பயன்படுத்தி, மனித நடத்தைகளை மேம்படுத்தும் வகையில் சூழல்களை வடிவமைக்கவும், அதனை மேலாண்மை செய்யவும், பேணிப் பாதுகாக்க அல்லது மீள்விக்கவும் கூடியதாக இருக்கும். அத்துடன், இத்தகைய நிலைமைகள் இல்லாவிட்டால் ஏற்படக்கூடிய விளைவுகளை எதிர்வு கூறவும், பிரச்சினைக்குரிய நிலைமைகளை அறிந்து கொள்ளவும் இந்த "மாதிரி" பயன்படும். சூழல்சார் உளவியல் துறையில் இத்தகைய "மனித இயல்பு" பற்றிய ஒரு மாதிரியை உருவாக்கும்போது, இத்துறைக்கே இயல்பாக அமைந்த பல்துறை நோக்கு பேணப்படுகின்றது.

இத்துறையின் ஆய்வுப் பரப்பு பல்வேறு தன்மைகளைக் கொண்டு பரந்து விரிந்த விடயங்களை உள்ளடக்குகிறது. மனிதனின் செயல்பாடுகளின்மீது சூழல் அழுத்தங்களின் தாக்கம், நலத்தை மீள்விக்கக்கூடிய சூழல்களின் இயல்புகள், மனிதத் தகவல் நெறியாக்கம், சிக்கலான நிலைமைகளில் வழிகாணல், பொதுச் சொத்து வழங்களின் மேலாண்மை போன்ற விடயங்கள் இத்துறையில் ஆய்வுப் பரப்புக்குள் அடங்குவன.

சூழல் உளவியல் என்ற பெயரே பரவலாக அறியப்பட்டும், இத் துறை பற்றிய முழுமையான விளக்கத்தைத் தருவதாகவும் இருப்பினும், மனிதக் காரணிகள் அறிவியல், அறிதிறன் பணிச்சூழலியல், சூழல்சார் சமூக அறிவியல், கட்டிடக்கலைசார் உளவியல், சமூகக் கட்டிடக்கலை, நடத்தைப் புவியியல், சூழல் நடத்தையியல், மனித-சூழல் ஆய்வுகள், சூழற் சமூகவியல், சமூகச் சூழலியல், சூழல் வடிவமைப்பு ஆய்வு போன்ற பெயர்களிலும் இது அழைக்கப்படுவது உண்டு.
ஒரு **சூழ்நிலை நகைச்சுவை** அல்லது **சூழல் நகைப்பு** (*Sitcom*), என்பது நகைச்சுவை நிகழ்ச்சிகளின் ஒரு வகையாகும். இவ்வகை நிகழ்ச்சியில், ஒரு நிலையான கதாபாத்திரம் அல்லது கதாபாத்திரங்களை மையமாகக் கொண்டும், கதை நீண்டு அத்தியாயத்திலிருந்து அத்தியாயமாக கொண்டு செல்லப்படும். சுழ்நிலை நகைச்சுவைகள் முதன்முதலில் வானொலியில் தோன்றின, ஆனால் இன்று அது தொலைக்காட்சியில் ஆதிக்கம் செலுத்திவரும் கதை வடிவங்களில் ஒன்றாக காணப்படுகிறது.

ஒரு சூழ்நிலை நகைச்சுவை தொலைக்காட்சி நிகழ்ச்சி, படப்பிடிப்புக்கூடத்தில் பார்வையாளர்கள் முன்னிலையில் பதிவு செய்யப்படலாம் அல்லது நேரடி பார்வையாளர்கள் இருப்பது போன்ற விளைவை ஒரு சிரிப்பொலி தடத்தை பயன்படுத்துவதன் மூலம் பெறலாம். 

பல சமகால அமெரிக்க சூழ்நிலை நகைச்சுவைகள், ஒற்றை படக்கருவி அமைப்பைப் பயன்படுத்தி வருகின்றன. பெரும்பாலும் சிரிப்பொலி தடத்தை கொண்டிப்பதில்லை, இதனால் தற்கால சூழ்நிலை நகைச்சுவை நிகழ்ச்சிகள், பாரம்பரிய சூழ்நிலை நகைச்சுவைகளை காட்டிலும் 1980 மற்றும் 1990களின் நாடக நிகழ்ச்சிகளை ஒத்து காணப்படுகிறது.

வரலாறு
------

"சூழ்நிலை நகைச்சுவை" என்ற சொல் 1950 களில் பொதுவாகப் பயன்படுத்தப்படவில்லை. வானொலியில் உதாரணங்களாக இருந்தன. முதன்முதலில் தொலைக்காட்சியில் ஒளிபரப்பபட்ட சூழ்நிலை நகைச்சுவையாக "பின்ரைட்ஸ் புரோக்ரஸ்" என்று கூறப்படுகிறது, 1946 மற்றும் 1947 க்கு இடையில் ஐக்கிய இராச்சியத்தில் பிபிசியில் ஒளிபரப்பப்பட்டது.

மேற்கோள்கள்
-----------

1. ↑  "உலகின் முதல் தொலைக்காட்சி சூழ்நிலை நகைச்சுவை". *Comedy*.

வெளி இணைப்புகள்
---------------

* Situation Comedy Bibliography (via UC Berkeley) — mostly USA programs.
* Sitcoms Online
* British Comedy Guide

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி
* Israel
* United States
* செக் குடியரசு

 |
**ஜீ என்டர்டெயின்மென்ட் எண்டர்பிரைசஸ்** அல்லது **ஜீ குழுமம்** எசெல் குழுமத்திற்கு சொந்தமான ஒரு இந்திய மக்கள் ஊடக நிறுவனம் ஆகும். இவ் நிறுவனம் மும்பையை தலைமையிடமாகக் கொண்டு 15 திசம்பர் 1991 ஆம் ஆண்டு ஆரம்பிக்கப்பட்டு தொலைக்காட்சி, பதிப்பகம், இணையம், திரைப்படத் தயாரிப்பு, கைபேசி போன்ற வணிகங்களில் ஆர்வங்களைக் கொண்டுள்ளது.

வரலாறு
------

இந்த நிறுவனம் டிசம்பர் 15, 1991 இல் ஜீ டெலி பில்ம்ஸ் என்ற பெயரில் தொடங்கப்பட்டடு 2006 ஆம் ஆண்டு வரை இயக்கப்பட்டது. 2002 ஆம் ஆண்டில் ஈடிசி நெட்வொர்க் என்ற நிறுவனம் பெரும்பான்மை பங்குகளை (51%) வாங்கியது. நவம்பர் 2006 இல், டென் ஸ்போர்ட்ஸின் உரிமையாளரான தாஜ் தொலைக்காட்சியில் 50% பங்குகளை வாங்கி அதே ஆண்டில் ஜீ என்டர்டெயின்மென்ட் எண்டர்பிரைசஸ் நிறுவனம் என மறுபெயரிடப்பட்டது. பிப்ரவரி 2010 இல், இந்த வணிகம் டென் ஸ்போர்ட்ஸில் கூடுதல் பங்குகளை (95%) வாங்கியது என்பது குறிப்பிடத்தக்கது.

2008 ஆம் ஆண்டில் ஜீ மோஷன் பிக்சர்ஸ் மற்றும் ஜீ லைம்லைட் (இப்போது ஜீ ஸ்டுடியோஸ்) போன்ற திரைப்பட நிறுவனங்களை ஆரம்பித்து தமிழ், தெலுங்கு, இந்தி, கன்னடம், மராத்தி, பெங்காலி, ஓடியா மற்றும் மலையாளம் உள்ளிட்ட இந்திய மொழிகளில் முக்கிய திரைப்படங்களை தயாரித்து, வெளியிட்டு மற்றும் விநியோகம் செய்து வருகின்றது.

மேற்கோள்கள்
-----------

1. ↑  "We want to Transform into an all round media company punit goenka". Business Standard. 22 July 2017 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
நுரையிரல் காற்று நுண்ணறைகள்
**நுரையீரல் காற்று நுண்ணறைகள்** என்பவை நுரையீரலில் காணப்படும் நுண்ணறைகள் ஆகும். மனித சுவாசப்பாதை மூக்கில் தொடங்கி நுரையீரல் சிற்றறையில் முடிவடைகிறது. சுவாசப்பையில் ஏறக்குறைய 300 மில்லியன் நுரையீரல் சிற்றறைகள் உள்ளன. நுரையீரல் சிற்றறைகள் நுரையீரல் தந்துகிகள் சூழ்ந்துள்ளன. நுரையீரல் தந்துகிகளுடன் தொடர்புடைய சிற்றறைச் சுவர்களின் மொத்த பரப்பளவு ஏறத்தாழ 70 ச.மீ. ஆகும்.

நுரையீரல் சிற்றறை சுவர்கள்
--------------------------

இரண்டு வகையான புரசதப் படலகச் செல்களால் ஆனவை. 

1. செல்கள் தட்டையாகவும் அதிக அளவு திசுப்பாய்மம் பெற்றவை. 

2. செல்கள் சிறிது தட்டையாக இருக்கும். இச்செல்கள் நுரையீரல் சிற்றறை விரிவடையும் திறன் சீராக இருக்க உதவும். 

சுவாசித்த காற்று நுரையீரல் சிற்றறையில் தந்துகி சுவர் வழியாக ஊடுருவிக் குருதியில் ஆக்சினேற்றம் அடைகிறது. இந்த ஊடுருவல் திறன் செல் சவ்வின் இருபுறமும் உள்ள காற்றின் பகுதியழுத்த வேறுபாட்டை பொறுத்துள்ளது. நுரையீரல் சிற்றறையில் உள்ள காற்றிலிருந்து ஆக்சிஜன் தொடர்ந்து குருதி ஓட்டத்துக்குள் ஊடுருவிக் கொண்டிருக்கும். இதற்கு மாறாக கார்பன்டை ஆக்சைடு நுரையீரல் சிற்றறையில் உள்ள காற்றுக்குள் சென்று கொண்டிருக்கும். 

கார்பன்டை ஆக்சைடு பகுதியழுத்தம் சிரையில் மிகுதியாகவும், நுரையீரல் சிற்றறையில் குறைவாகவும் இருக்கும்.இந்த பகுதியழுத்த வேறுபாடே, ஆக்சிஜன் -கார்பன்டை ஆக்சைடு ஆகியவற்றின் பரிமாற்றத்திற்கு காரணம். இந்த பரிமாற்றம் மூலம் நுரையீரல் சிற்றறையில் ஆக்சிஜன் அளவு குறைந்து கார்பன்டை ஆக்சைடின் அளவு மிகுந்திருக்கும். வெளிசுவாசத்தின் போது இந்த காற்று வெளியேற்றப்பட்டு, உட்சுவாசத்தின் போது புதிய காற்று தொடர்ந்து நுரையீரல் சிரைக்கு வரும்.

மேற்கோள்கள்
-----------



1. ↑  Cyril A. Kelle, wright's applied Physiology, Thirteenth edition, OXford University Press, Oxfdord 1982
2. ↑   Daniels, Christopher B. & Orgeig, Sandra (2003). "Pulmonary Surfactant: The Key to the Evolution of Air Breathing". News in Physiological Sciences. 18
3. ↑  Roberts, M. Reiss, M. Monger, G. (2000) "Gaseous exchange." Advanced Biology. Surrey, Nelson. p. 167.
**சூழல் தாக்க மதிப்பாய்வு** (Environmental impact assessment) என்பது, மனிதனுடைய சூழல்சார் உடல்நலத்தில் ஏற்படக்கூடிய தாக்கம், வாழ்சூழல் நலம் (ecological health) மற்றும் இயற்கையின் சேவைகளில் (nature's services) ஏற்படக்கூடிய மாற்றங்கள் ஆகியவற்றில் ஒரு குறிப்பிட்ட திட்டம் கொண்டிருக்கக்கூடிய தாக்கங்களை மதிப்பாய்வு செய்தல் ஆகும். திட்டங்களைச் செயல்படுத்துவது தொடர்பான தீர்மானம் எடுப்பவர்கள், அதற்குமுன், அதனால் ஏற்படக்கூடிய தாக்கங்களைக் கவனத்தில் கொள்வதற்கு உதவுமுகமாகவே இந்த மதிப்பாய்வு மேற்கொள்ளப்படுகின்றது.

சூழலியல் காரணிகளால், மனித உடல் நலத்தில் ஏற்படக்கூடிய தாக்கங்கள் பற்றி அறிவதற்கு, செல்வழிப் பகுப்பாய்வு (pathway analysis) முறையைப் பயன்படுத்துவதில், ஐக்கிய அமெரிக்க சூழல் பாதுகாப்பு முகமை (US Environmental Protection Agency) முன்னோடியாக இருந்தது. இந்தப் பகுப்பாய்வுக்கான தொழில்நுட்பம், சூழல் அறிவியல் (environmental science) எனப்பட்டது. முன்னணித் தோற்றப்பாடுகள் அல்லது தாக்கம் ஏற்படுவதற்கான வழிகள்:

* மண் மாசடைதல் தாக்கங்கள்,
* வளி மாசடைதல் தாக்கங்கள்,
* சத்தம்சார் உடல்நலத் தாக்கங்கள்,
* வாழ்சூழலில் ஏற்படக்கூடிய தாக்கங்கள்,
	+ அழியும் நிலையிலுள்ள உயிரினங்கள் தொடர்பான மதிப்பாய்வு,
	+ நிலவியல் ஆபத்துக்கள் மதிப்பாய்வு,
	+ நீர் மாசடைதல் தாக்கங்கள்.

வழிப் பகுப்பாய்வும், *த நச்சுரல் ஸ்டெப்* (The Natural Step) அமைப்பின் வரைவிலக்கணங்களும், பின்னர், சூழல் மேலாண்மைச் சீர்தர வரிசைகளான ஐஎஸ்ஓ 14000 இற்கும், ஐஎஸ்ஓ 19011 இற்கும் அடிப்படையாக அமைந்தன.

சூழல் தாக்க மதிப்பாய்வுக்குப் பின்னர், ஏற்படக்கூடிய பாதிப்புக்களைத் தடுப்பதற்கு, கட்டுப்படுத்துவதற்கு, கடுமையான பொறுப்பு அல்லது காப்புறுதி நிபந்தனைகளை விதிப்பதற்கு, முன்னெச்சரிக்கைக் கொள்கை, மாசுபடுத்துவோர் ஈடுசெய்தல் கொள்கை என்பவற்றைப் பயன்படுத்த முடியும்.

சூழல் தாக்க மதிப்பாய்வு சில சமயங்களில் சர்ச்சைக்கு உரியதாக அமைவதுண்டு. சமூகத் தாக்கங்கள் தொடர்பான பகுப்பாய்வு, சமூகத் தாக்க மதிப்பாய்வு மூலமும், வணிகத்துறைத் தாக்கங்கள் தொடர்பான பகுப்பாய்வு, சூழ்நிலைப் பகுப்பாய்வு மூலமும், வடிவமைப்புத் தாக்கங்கள் தொடர்பான மதிப்பாய்வு சூழ்நிலைக் கோட்பாட்டின் மூலமும் செய்யப்படுகின்றன.
**நுவாங் மலை** (மலாய்: *Gunung Nuang*; ஆங்கிலம்: *Mount Nuang*) என்பது மலேசியா; பகாங்; சிலாங்கூர் மாநிலங்களின் எல்லையில் தித்திவாங்சா மலைத்தொடரில் அமைந்துள்ள ஒரு மலை. 

இந்த மலையின் உயரம் 1,493 மீட்டர் (4,898 அடி). அதன் சிகரம் பகாங் மற்றும் சிலாங்கூர் மாநிலத்தின் எல்லையாக உள்ளது. மற்றும் இந்த மலை, பகாங் - சிலாங்கூர் - நெகிரி செம்பிலான் எல்லை முக்கோணத்திற்கு அருகிலும் உள்ளது.

சிலாங்கூர் மாநிலத்தில் உள்ள செமாங்கோக் மலை (*Mount Semangkok*); மற்றும் உலு காலி மலை (*Mount Ulu Kali*); மலைகளுக்கு அடுத்தபடியாக மூன்றாவது உயரமான மலையாக நுவாங் மலை விளங்குகிறது. இந்த மூன்று மலைகளும் தித்திவாங்சா மலைத்தொடரில் (*Titiwangsa Mountains*) உள்ள மலைகளின் ஒரு பகுதியாகும்.

பொது
----

நுவாங் மலையின் சிகரத்திற்குச் செல்ல மூன்று நடைபாதைகள் உள்ளன. அவை அனைத்தும் தீபகற்ப மலேசியாவின் வனவிலங்கு மற்றும் தேசிய பூங்காக்கள் துறை (*Department of Wildlife and National Parks Peninsular Malaysia*) உருவாக்கியவை ஆகும். 

அவற்றில் இரண்டு பாதைகள் சிலாங்கூரில் தொடங்குகின்றன; ஒரு பாதை உலு லங்காட்டில் உள்ள கோலா பாங்சூனில் (*Kuala Pangsoon*) தொடங்குகிறது; மற்றொன்று கோம்பாக்கில் உள்ள கம்போங் கெமென்சாவில் (*Kampung Kemensah*) தொடங்குகிறது.

### காணாமல் போகும் சம்பவங்கள்

நுவாங் மலை அடிவாரத்தில் உள்ள ஒரு நீர்த்தேக்கம்
மூன்றாவது பாதை பகாங்; பெந்தோங்கில் உள்ள புக்கிட் திங்கி மலையில் இருந்து உருவாகிறது. நுவாங் சிகரத்தில் இருந்து இரவு நேரத்தில் கெந்திங் மலை நன்றாகத் தெரியும்.

இந்த மலைப் பகுதியில் சில விபத்துகள் நிகழ்ந்து உள்ளன. மற்றும் காணாமல் போகும் சம்பவங்களும் நிகழ்ந்து உள்ளன. இன்னும் நிகழ்ந்து வருகின்றன. இங்கு ஒரு குகை இருப்பதாக கூறப்படுகிறது. அத்துடன் சிலாங்கூர் மாநிலத்திலும் மற்றும் மலேசியாவிலும்; மிகப்பெரிய மூங்கில் இனப்பெருக்கம் செய்யும் பகுதியும் இங்கு தான் உள்ளது.

நுவாங் மலையில் ஏறுபவர்கள், கீழே தண்ணீர்க் குளத்தில் கட்டப்பட்ட நீர் குழாய்களின் வழியாகவும் மேலே ஏறிச் செல்லலாம். தேவைப்பட்டால், கோலா பாங்சூனின் மலேசியப் பழங்குடியினர் தெமுவான் வழிகாட்டிகளைப் பயன்படுத்திக் கொள்ளலாம்.

மேற்கோள்கள்
-----------

1. ↑  Urban Ecosystem Studies in Malaysia: A Study of Change by Noorazuan Hashim, Ruslan Rainis
2. ↑  Pasoh: Ecology of a Lowland Rain Forest in Southeast Asia  
edited by T. Okuda, N. Manokaran, Y. Matsumoto, Kaoru Niiyama, S.C. Thomas, P.S. Ashton

மேலும் காண்க
------------

* மலேசிய மலைகளின் பட்டியல்
* மலேசியத் தேசியப் பூங்காக்களின் பட்டியல்
* தித்திவாங்சா மலைத்தொடர்

வெளி இணைப்புகள்
---------------

| * பா
* உ
* தொ
 சிலாங்கூர் புவியியல் |
| --- |
| தலைநகர்: சா ஆலாம், அரச நகரம்: கிள்ளான் |
| தீவுகள் | 
* கேரி தீவு \* கிள்ளான் தீவு \* இண்டா தீவு \* கெத்தாம் தீவு

 |
| ஆறுகள் | 
* கிள்ளான் ஆறு \* டாமன்சாரா ஆறு \* கோம்பாக் ஆறு \* அம்பாங் ஆறு \* பெர்ணம் ஆறு \* லங்காட் ஆறு \* பெஞ்சாலா ஆறு \* சிலாங்கூர் ஆறு

 |
| மலைகள் | 
* நுவாங் மலை \* செமாங்கோக் மலை \* தோக் வான் மலை

 |
| சுற்றுலா இடங்கள் | 
* மலேசிய விலங்கியல் பூங்கா \* சிப்பாங் பார்முலா 1 கார் பந்தய திடல் \* புலாவ் கெத்தாம் நண்டுத்தீவு \* பத்துமலை \* புக்கிட் மெலாவத்தி \* கோலா சிலாங்கூர் இயற்கை பூங்கா \* மலேசிய வன ஆய்வு நிறுவனம் \* காபாய் நீர்வீழ்ச்சி \* சில்லிங் நீர்வீழ்ச்சி \* கஞ்சிங் நீர்வீழ்ச்சி \* மோரிப் கடற்கரை \* பாகான் லாலாங் கடற்கரை \* டெம்பளர் பூங்கா

 |
| வரலாற்று இடங்கள் | 
* கிரிசு சிலை \* நிர்வாணா நினைவுப் பூங்கா \* பெட்டாலிங் ஜெயா அருங்காட்சியகம்

 |
| புவியியல் குழுமம் | 
* கிந்தா பள்ளத்தாக்கு

 |
**செல்லையா எட்வின் ஆனந்தராஜன்** (*Chelliah Edwin Anandarajan* (31 சனவரி 1932 - 26 சூன் 1985) இலங்கைத் தமிழ் கல்வியாளரும், ஆசிரியரும் ஆவார். இவர் யாழ்ப்பாணம் பரி. யோவான் கல்லூரியின் ஆசிரியராகவும், அதிபராகவும் பணியாற்றியவர். ஈழப் போரின் போது இவர் தமிழீழ விடுதலைப் புலிகளால் சுட்டுக் கொல்லப்பட்டார்.

ஆரம்பகால வாழ்க்கை
-----------------

ஆனந்தராஜன் 1932 சனவரி 31 இல் இலங்கையின் வடக்கே யாழ்ப்பாணத்தில் கோப்பாயில் கோப்பாய் கிறித்தவக் கல்லூரி அதிபர் ஜி. எஸ். செல்லையாவின் மூத்த மகனாகப் பிறந்தார். கோப்பாய் கிறித்தவக் கல்லூரியிலும், பரி. யோவான் கல்லூரியிலும் கல்வி கற்றார். பின்னர் சென்னை கிறித்துவக் கல்லூரியில் உயர்கல்வி கற்று விலங்கியலில் பட்டம் பெற்றார்.

ஆனந்தராஜன் பத்மா கதிர்காமர் என்பவரை திருமணம் புரிந்தார். இவர்களுக்கு ஐந்து பிள்ளைகள்.

பணி
---

இளங்கலைப் பட்டம் பெற்று இலங்கை திரும்பிய ஆனந்தராஜன் 1955 மே மாதத்தில் பரி. யோவான் கல்லூரியில் ஆசிரியப் பணியில் சேர்ந்தார். 1975 இல் துணை அதிபராகப் பதவி உயர்வு பெற்றார். 1976 மார்ச்சின் அதிபராகப் பதவியேற்று அப்பதவியில் 1985 சூன் மாதத்தில் இறக்கும் வரை தொடர்ந்தார்.

படுகொலை
-------

ஆனந்தராஜா 1985 சூன் 26 இல் யாழ்ப்பாணத்தில் சுட்டுக் கொல்லப்பட்டார். இலங்கை ஆயுதப் படைகளுடன் துடுப்பாட்ட நிகழ்வு ஒன்றை ஒழுங்கு படுத்தியதாகக் குற்றம் சாட்டப்பட்டு தமிழீழ விடுதலைப் புலிகள் எனச் சந்தேகிக்கப்படுபவர்களால் சுட்டுக் கொல்லப்பட்டார்.

மேற்கோள்கள்
-----------

1. ↑  "History". பரி. யோவான் கல்லூரி, யாழ்ப்பாணம். 2008-04-08 அன்று மூலம் பரணிடப்பட்டது. 2015-06-22 அன்று பார்க்கப்பட்டது.
2. 1 2 3 4 5 6 7  Arumugam, S. (1997). *Dictionary of Biography of the Tamils of Ceylon*. பக். 7. .
3. 1 2 3  "C.E.Anandarajan". Chundikuli St.John's Past Pupils Association. 2012-04-25 அன்று மூலம் பரணிடப்பட்டது. 2015-06-22 அன்று பார்க்கப்பட்டது.
4. ↑  Gautamadasa, Aravinda (29 சூலை 2005). "Commemorating a slain principal". *The Island, Sri Lanka*. Archived from the original on 2014-03-03. .
5. ↑  "Remembering Former Principal St. John's College Jaffna: Reflections Of A Son". கொழும்பு டெலிகிராப். 22 சூன் 2015. 22 சூன் 2015 அன்று பார்க்கப்பட்டது.
**தூரம்பாடி குலமாணிக்கீஸ்வரர் கோயில்** தமிழ்நாட்டில் திருப்பூர் மாவட்டம், தூரம்பாடி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் குலமாணிக்கீஸ்வரர், குங்குமவல்லி சன்னதிகளும், முருகன், விநாயகர், பைரவர், சண்டிகேஸ்வரர், சூரியன், சந்திரன் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி, பிரதி மாதம் மகா சிவராத்திரி, அமாவாசை முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சராலசு மேன்சன் (Charles Milles Manson** (பிறப்பு **Charles Milles Maddox**) 12, நவம்பர் 1934 –  19, நவம்பர் 2017) என்பவர் ஒரு அமேரிக்க முற்றவாளி மற்றும் வழிபடு தலைவார். 1960 களின் பிற்பகுதியில் கலிஃபோர்னியாவில் மேன்சன் ஃபேமிலி எனும் பெயரில் அறியப்பட்ட அவரது குழுவினர் அவரின் ஆணைக்குட்பட்டு நடந்து வந்தனர். மேன்சனின் சீடர்கள் 1969 சூலை மற்றும் ஆகத்தில்  நான்கு இடங்களில் ஒன்பது கொலைகள் செய்தனர். 1971 ஆம் ஆண்டில் நடிகர் செரோன் டேட் உட்பட ஏழு பேரைக் கொன்றதற்காக  முதல் குற்றவாளி மற்றும் சதித்திட்டம் தீட்டிய குற்றவாளி எனக் கண்டறியப்பட்டார். இவை அனைத்தும் இவரது குழு உறுப்பினர்களால் நடத்தப்பட்டவை. இதில் இரண்டு கொலைகளை மேன்சனும் முதன்மையாக உடனிருந்து செய்தார்.

குடும்பம் உருவாகத் தொடங்கிய சமயத்தில், மேன்சன் வேலையில்லாத முன்னாள் குற்றவாளியாக இருந்தார், சிறுவயதிலேயே சின்னச் சின்னக் குற்றங்களைச் செய்து சிறுவர் சீர்திருத்தப் பள்ளிகளில் அடைக்கப்பட்டவர். படுகொலைகளைச் செய்வதற்கு முன்னர், அவர் லாசு ஏஞ்சல்சில் இசைத் தொழிலில் ஈடுபட்டு பாடகர்-பாடலாசிரியராக இருந்தார். அவர் புகழ்பெற துவங்கியதிலிருந்தே வன்முறை, போதை மருந்து, கட்டற்ற பாலியல் உறவு என்று அவரும் அவரது குழுவினரும் இப்பி கலாச்சாரத்தில் திளைத்தனர். மேன்சன். பீட்டில்சின் ‘எல்ட்டர் சுகெல்ட்டர்’ பாடலின் மூலம் அவர் வெள்ளை இனத்தவர்களுக்கும் கறுப்பினத்தவர்களுக்கும் இடையில் ஒரு இனப் போர் உருவாகும் என்று தனக்கு திருவெளிப்பாடு கிடைத்ததாக கற்பிதம் செய்துகொண்டார். வெள்ளை இனத்தவர்களைக் கொலை செய்து பழியைக் கறுப்பின மக்கள் மீது போட முடிவெடுத்தார். அதையே தன் குழுவினருக்கும் மூளைச்சலவை செய்தார். குற்றவாளி என்று மேன்சன் குற்றம் சாட்டப்பட்ட பின்னர், அவர் எழுதிய மற்றும் நிகழ்த்திய பாடல்களின் பதிவுகள் வணிக ரீதியாக வெளியிடப்பட்டன.

மேன்சனுக்கு முதலில் மரண தண்டனை விதிக்கப்பட்டிருந்தாலும் பின்னர் 1972 இல் ஆயுள் தண்டனையாகக் குறைக்கப்பட்டது. இந்நிலையில், அவர் தனது 83-வது வயதில் 2017 நவம்பர் 19 இல் கலிபோர்னியா சிறையிலேயே இயற்கையான முறையில் மரணமடைந்தார்.

மேற்கோள்கள்
-----------

1. ↑  வெ.சந்திரமோகன் (23 நவம்பர் 2017). "சார்லஸ் மேன்சன் எனும் சாத்தான்!". *கட்டுரை*. தி இந்து தமிழ். 23 நவம்பர் 2017 அன்று பார்க்கப்பட்டது.
**திக்குவல்லை ஸப்வான்** (Dickwella Safwan) எழுத்தாளர், நூலாசிரியர், பதிப்பாசிரியர், வானொலி நாடக எழுத்தாளர், மேடைநாடக நடிகர், வானொலி நாடக எழுத்தாளர், மொழிபெயர்ப்பாளர், எனப் பல கோணங்களில் தமிழ் இலக்கியத்துக்குப் பங்காற்றுபவர். முழு இலங்கைக்குமான சமாதான நீதிவான்.

வாழ்க்கைக் குறிப்பு
-------------------

இலங்கை திக்குவல்லையைப் பிறப்பிடமாகக் கொண்டவர் திக்குவல்லை எம்.எம். ஸப்வான். இவர் ஏ.ஆர். முகம்மது, எம்.எச். பலீலத்தும்மா தம்பதியினரின் புதல்வர். இவர், இனிகலை முஸ்லிம் வித்தியாலயம், அம்பாந்தோட்டை சாகிராக் கல்லூரி, திக்குவல்லை மின்ஹாத் முஸ்லிம் வித்தியாலயம் ஆகியவற்றின் பழைய மாணவர். தொழில்ரீதியில் கிராம உத்தியோகத்தர்.

ஈழத்துத் தேசிய பத்திரிகைகள், சஞ்சிகைகளில் இவர் தொடர்ச்சியாக நான்கு தசாப்தங்களாக எழுதிவருபவர். இவரது அதிகமான குறுங்கதைகள் ரோணியோ - கல்லச்சுப் பதிப்பாக வெளிவந்துள்ளன.

1978 ஆம் ஆண்டு இவரது முதல் சிறுகதை வானொலியில் ஒலிபரப்பானது. அதன் பின்னர் இவரது நூற்றுக்குமதிகமான ஆக்கங்கள் வானொலியில் ஒலிபரப்பாகியுள்ளன.

எழுதிய சில நூல்கள்
------------------

* உம்மாவுக்கு ஒரு சேலை (சிறுகதைத் தொகுப்பு)
* ஒரே இரத்தம் (மொழிபெயர்ப்பு நூல்)
* கம்பராமாயணம் (மாணாக்கருக்கான நூல்)
* சீறாப்புராணம் - விளக்கம் (மாணாக்கருக்கான நூல்)
* நளவெண்பா, நாலடியார் (மாணாக்கருக்கான நூல்)

வெளிவரவுள்ள நூல்
----------------

* வாப்பாவுக்கொரு சால்வை

விருதுகள்
---------

* 2008 ஆம் ஆண்டு சிறந்த மொழிபெயர்ப்பு (ஒரே இரத்தம்) நூலுக்கான அரச இலக்கிய விருது.
* 2012 ஆம் ஆண்டு தேசிய சமாதான சபை, இவருக்கு தேசமான்ய - தேச கீர்த்தி - கலாவிபூசண விருது வழங்கி கௌரவித்துள்ளது.
* 2013 ஆம் ஆண்டு 40 வருட இலக்கியச் சேவையைப் பாராட்டி தென்றல் கலாமன்றம் 'கலாஜோதி' விருது வழங்கி கௌரவித்துள்ளது.

வெளியிணைப்புக்கள்
-----------------

* இலங்கை முஸ்லிம் எழுத்தாளர்கள், ஊடகவியலாளர்கள், கலைஞர்களின் விபரத்திரட்டு பாகம்:1
**வகுரப்பம்பட்டி** (*Vagurappampatti*) என்பது இந்தியாவின் தமிழ்நாட்டில் அமைந்துள்ள தர்மபுரி மாவட்டம், மொரப்பூர் ஊராட்சி ஒன்றியம், வகுரப்பம்பட்டி ஊராட்சிக்கு உட்பட்ட ஒரு சிற்றூர் ஆகும்.

அமைவிடம்
--------

வகுரப்பம்பட்டி, மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், மொரப்பூரில் இருந்து 15 கிலோமீட்டர் தொலைவிலும், மாநிலத் தலைநகரான சென்னையில் இருந்து 271 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°13'02.4"N 78°17'28.5"E ஆகும்.

மக்கள் வகைபாடு
--------------

2011 மக்கள் தொகை கணக்கெடுப்பின்படி, இந்த கிராமத்தில் 1214 வீடுகள் இருந்தன. அப்போது கிராமத்தின் மொத்த மக்கள் தொகையானது 4869 ஆகும். இதில் பெண்களின் எண்ணிக்கை 2317 என்றும், ஆண்களின் எண்ணிக்கை 2552 என்றும் இருந்தது. கல்வியறிவு பெற்றவர்கள் விகிதம் 60.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

ஊரில் உள்ள கோயில்கள்
--------------------

* வீரபத்திரசாமி கோயில்
* சென்றாயசாமி கோயில்

மேற்கோள்
--------

1. ↑
2. ↑  "Vagurappampatti Village". *www.onefivenine.com*. 2023-04-07 அன்று பார்க்கப்பட்டது.

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
**தமிழ்ச் சமூக இயக்கம் (தமிழ்ச் சமூக அமைப்பு)** (English: **Tamil Society Organisation**), அல்லது **சமூக இயக்கம்**, தமிழர்களை கொண்ட ஒரு உலகளாவிய இயக்கம். கிட்டதட்ட 31 நாடுகளில் (முக்கியமாக இந்தியா, மலேசியா, சிங்கப்பூர், அமெரிக்க ஐக்கிய நாடு, பிரான்ஸ், யேர்மனி, கனடா, பிரித்தானியா ஆகிய நாடுகளில்) பதியப்பட்டு அங்கீகரிக்கப்பட்டது, இந்த இயக்கம் ஐக்கிய நாடுகளின் சிறுவர் நிதியம், பன்னாட்டு மன்னிப்பு அவை மற்றும் சர்வதேச மனித உரிமைகள் கண்காணிப்பகம் இணைந்து சர்வதேசரீதியில் இயங்கிவருகின்றது.

முக்கிய இலக்குக்கள்
-------------------

உலகத்தில் அதிக நாடுகளில் இயங்கிவரும் தமிழ் இயக்கங்களில் தமிழ்ச் சமூக இயக்கம் அதிக நாடுகளில் இயங்கிவருகின்றது, அதன் முக்கிய 10 இலக்குக்கள்.

  

* தமிழர்களின் சுதந்திரம்.
* தமிழர்களின் அடிப்படைத் தேவைகள்.
* தமிழ்ச் சிறுவர்களின் பாதுகாப்பு.
* தமிழ் நாடு விடுதலை.
* தமிழீழ விடுதலை.
* தமிழ்ப் பெண்களின் சம உரிமை.
* தமிழ் மொழி பாதுகாப்பு.
* தமிழர்களின் கல்வி வளர்ச்சி.
* தமிழ் கலாச்சார பாதுகாப்பு.
* தமிழர் ஒற்றுமை மேம்்படுத்தல்.
* இலங்கை போர் குற்ற விசாரணை.

  

இவை தவிர, குழந்தைகளின் உடல் மற்றும் மன வளர்ச்சிக்காக விளையாட்டுக்களை ஊக்குவிப்பது போன்ற நடவடிக்கைகளிலும் ஈடுபட்டு வருகின்றது.

பதிவுகள்
--------

தமிழ்ச் சமூக இயக்கம் 2008ம் ஆண்டு பதியப்பட்ட போதும் சில அரசியல் நெருக்கடிகளால் சர்வதேசரீதியில் அங்கீகரிக்கப்படவில்லை. மேலும், பல போராட்டத்திற்கு பின்பு 2010ம் இறுதியில் சர்வதேசத்தில் அங்கீகரிக்கப்பட்டது, எனினும் இலங்கை அரசாங்கத்தினால் இதுவரை நிரகரிக்கபட்டுள்ளது. 2011ம் தை மாதம் 31 நாடுகளால் அங்கீகரிக்கப்பட்டது பின்பு 2011ம் மாசி மாதம் மனித உரிமைகள் கண்காணிப்பகம், ஐக்கிய நாடுகளின் சிறுவர் நிதியம் மற்றும் பன்னாட்டு மன்னிப்பு அவையுடன் இணைந்து செயல்பட ஒப்பந்தம் போடப்பட்டது.

உறுப்பினர்கள்
-------------

உறுப்பினர்கள் அதிகாரப்பூர்வ இணையத் தளத்தின் மூலமாக இணைந்துகொள்ளலாம். ஒவ்வொரு உறுப்பினர்களுக்கும் மின்சார உறுப்பினர் அடையாள அட்டை வழங்கபட்டு வருகின்றது. மேலும், அனைத்து உறுப்பினர்களுடைய விபரங்களும் முழுமையாக தரவுத்தளம் மூலம் பாதுகாக்கபட்டுள்ளது.

* *உலகத்தில் முதல் முறையாக மின்சார உறுப்பினர் அடையாள அட்டை அறிமுகபடுத்திய இயக்கம்.*

மேலும்
------

தமிழ்ச் சமூக இயக்கம் முற்றிலும் அரசாங்க சார்பற்ற இயக்கம் மேலும் முதலாம் மாநாட்டு அமர்வில் எக்காலத்திலும் எத்தகைய சூழ்நிலையிலும் அரசியலில் இணைந்துகொள்ள மாட்டாது என்பது தீர்மனிக்கபட்டுள்ளது.

வெளியிணைப்புகள்
---------------

* தமிழ்ச் சமூக இயக்கம் - அதிகாரபூர்வ வலைத்தளம்
**தொதல்** அல்லது **தொடோல்** (சிங்களம்: දොදොල්), (ஆங்கில மொழி: *dodol*) என்பது இலங்கைச் சோனகர் சமையலில் இடம்பெறும் ஒரு இனிப்புவகை உணவு ஆகும். இது இலங்கையின் தென்மாகாணத்தில் தோன்றிய ஒரு இனிப்புவகை.[] இது மலாயா வழியாக இலங்கை வந்திருக்கலாம் எனவும் கருதப்படுகிறது. இப்பண்டம் யாழ்ப்பாணத்தில் தோன்றியதாகவும் கூறப்படுகிறது. இதனைப் பச்சரிசி, தேங்காய், சீனி, பயறு, முந்திரி, ஏலக்காய் உட்பட்ட பொருட்களைப் பயன்படுத்திச் செய்வர்.

யாழ்ப்பாணத்தில் இப்பலகாரம் 'சர்க்கரைக் கழி' என்று அழைக்கப்படுகிறது. சிங்களவர்கள் இதனைக் ***களுதொதல்*** என்பார்கள். அவர்கள் கித்துள்பனங்கட்டியையே தொதல் செய்யப் பயன்படுத்துவார்கள்.

தொதலை நுண்ணலை அடுப்பில் செய்யும் முறை
-------------------------------------

### தேவையானவை

* 500 மி.லிட்டர் தேங்காய்ப் பால் (சுலபமாக 'டின்'னில் கிடைக்கிறது)
* 250 கிராம் சிவத்த அரிசிமா
* 750 இரண்டு கிலோ கித்துள்பனங்கட்டி அல்லது சர்க்கரை அல்லது சீனி (brown suger)
* முந்திரிப்பருப்பு (தேவையான அளவு)
* ஏலம்
* தண்ணீர் (இரண்டு கோப்பை)

### செய்முறை

இவற்றை ஒன்றாகக் கலந்து நுண்ணலை அடுப்பில் வைத்து 10 நிமிடங்கள் வேகவைக்கவும். பின்னர் நன்றாகக் கிளறிவிட்டு மீண்டும் 10 நிமிடங்கள் வேகவைக்கவும். இப்படி மேலும் இரு தடவைகள் செய்ய வேண்டும். நான்காவது தடவை கலவையை நன்கு கிளறிய பின்னர் மேலும் 8 நிமிடங்கள் வேகவைக்கவும். இறுதியாகக் கலவையை வெளியே எடுத்து ஏலம், முந்திரிப்பருப்பு ஆகியவற்றைச் சேர்த்துக் கலந்து, உள்ளே வைத்து, மேலும் எட்டு நிமிடங்கள் வேகவைத்து எடுத்தல் வேண்டும்.

மேற்கோள்கள்
-----------

1. ↑
2. ↑
3. ↑  "இது கீழக்கரை ஸ்பெசல் தொதல்". 2012-09-11 அன்று மூலம் பரணிடப்பட்டது. 2012-09-10 அன்று பார்க்கப்பட்டது.
4. ↑
எத்தியோப்பியாவின் மாகாணங்கள்
**திக்ரே மாகாணம்** (**Tigray Province**) (Amharic, கிழக்கு ஆப்பிரிக்காவில் அமைந்த எத்தியோப்பியா நாட்டின் வடக்கில் அமைந்த தன்னாட்சி கொண்ட மாகாணம் ஆகும். இதன் தலைநகரம் மெக்கல்லே ஆகும். இம்மாகாணம் திக்ரே பிரதேசம் மற்றும் அபார் பிரதேசத்தின் பகுதிகளைக் கொண்டுள்ளது. இம்மாகாணத்தின் தலைநகரம் மெக்கல்லே நகரம் ஆகும். இம்மாகாண மக்கள் திக்ரே மொழி பேசுகின்றனர்.

இம்மாகாணத்தின் வடக்கு மற்றும் மேற்கில் முறையே எரித்திரியா மற்றும் சூடான் நாடுகளில் எல்லைகள் உள்ளது.இதன் கிழக்கில் அபார் பிரதேசம், தெற்கில் அம்மாரா பிரதேசம் எல்லைகளாக உள்ளது.

இம்மாகண மக்கள் தொகையில் கிறித்துவர்கள் 95.5%, இசுலாமியர்கள் சிறுபான்மையினராக உள்ளனர். இம்மாகாணத்தின் பெரிய இனக் குழுவினாக திக்ரே மொழி பேசும் இனக்குழுவினர் 90% ஆகவுள்ளனர். திக்ரே மாகாணம் நிர்வாக வசதிக்காக 6 மண்டலங்களாக பிரிக்கப்பட்டுள்ளது.அவைகள்:மிராபவி மேற்கு மண்டலம், ஹுமெரா கிழக்கு மண்டலம், அதிகிராத் மண்டலம், மெககெலேக்னவ் மத்திய மண்டலம், தெபுபவி தெற்கு மண்டலம், வடமேற்கு மண்டலம், தென்கிழக்கு மண்டலம் ஆகும். மண்டலங்கள் மாவட்டங்களாகப் பிரிக்கப்பட்டுள்ளது.

புவியியல்
---------

திக்ரே மாகாணம் மலைப்பகுதியாகும். இம்மாகாணம் பெரிய மலைகளால் சூழ்ந்த இயற்கை காடுகள் கொண்ட மாகாணம் ஆகும். திக்ரே பிரதேசத்தில் உற்பத்தியாகும் தக்கீசு ஆறு கிழக்கு சூடான் மற்றும் எரித்திரியா வழியாக பாய்ந்து நைல் நதியுடன் கலக்கிறது. தக்கீசு ஆறு எத்தியோப்பியாவின் திக்ரே பிரதேசத்திற்கும், எரித்திரியா நாட்டிற்கும் எல்லையாக உள்ளது.

வரலாறு
------

இம்மாகாணத்தின் திக்ரே மொழி பேசும் இனக்குழுவினர், எத்தியோப்பியா நாட்டின் மக்கள் தொகையில் 6% மட்டுமே இருப்பினும், தனி நாடு கோரி திக்ரே மக்கள் விடுதலை முன்னணிப் படையினர் 2020-ஆம் ஆண்டு முதல் போராடி வருகிறார்கள்.

இதனையும் காண்க
--------------

* திக்ரே பிரதேசம்
* திக்ரே மக்கள் விடுதலை முன்னணி
* தக்கீசு ஆறு
* மெக்கல்லே
* அக்சும் பேரரசு
* எத்தியோப்பிய உள்நாட்டுப் போர் - (1974 - 1980)
* எத்தியோப்பியா உள்நாட்டுப் போர் (2020-தற்போது வரை)

மேற்கோள்கள்
-----------

1. ↑  Smidt, Wolbert (2010). "Təgray". *Encyclopaedia Aethiopica* **O-X**.  Wiesbaden: Harrassowitz Verlag. 888–895.
2. ↑   *Tigray Region Statistics*. Addis Ababa: Central Statistical Agency. 2005.
3. ↑  Ethiopia’s Tigray conflict

* Cana, Frank Richardson (1911). "Abyssinia". *பிரித்தானிக்கா கலைக்களஞ்சியம்* (11th) **2**.  Cambridge University Press. 82-95. .
**பெண்ணியத் திறனாய்வு** (Feminist criticism) என்பது, பெண்ணியக் கோட்பாடுகளின் அடிப்படையில் செய்யப்படும் திறனாய்வு ஆகும். மரபுவழியான ஆணாதிக்கச் சமுதாயத்தில் பெண்களுடைய உரிமைகள் பற்றிய உணர்வும், பெண் விடுதலை உணர்வும் மேலோங்கி வருகின்ற நிலையில், பெண்ணியமும் அதன் வழியாக பெண்ணியத் திறனாய்வும் உருவாகிறது. பெண்ணியத் திறனாய்வு, பெண்களின் ஆளுமை எவ்வாறு இலக்கியங்களில் வெளிப்படுத்தப்படுகிறது என்பதைப் பார்ப்பதாக அமைகின்றது.

19 ஆம் நூற்றாண்டுப் பெண் எழுத்தாளர்களான சார்ச் எலியட் (George Eliot), மார்கரெட் ஃபுல்லர் (Margaret Fuller) போன்றோரின் ஆக்கங்கள் தொடக்கம், "மூன்றாம் அலை"ப் பெண்ணிய எழுத்தாளர்களின் பெண் ஆய்வு, பாலின ஆய்வு ஆகிய துறைகள் சார்ந்த கோட்பாட்டு ஆக்கங்கள் வரை பெண்ணியத் திறனாய்வின் வரலாறு பரந்ததும், பல்வேறுபட்டதும் ஆகும். 1970களுக்கு முன்னர், முதலாம், இரண்டாம் அலைப் பெண்ணியக் காலத்தில், பெண்ணியத் திறனாய்வு என்பது, பெண் எழுத்தாண்மை குறித்த அரசியல், இலக்கியங்களில் பெண்களின் நிலைமைகள் குறித்த பிரதிபலிப்புக்கள் போன்றவை தொடர்பானவையாகவே இருந்தது. இதில் இலக்கியங்களில் வரும் கற்பனைப் பெண் கதைமாந்தச் சித்தரிப்புக்களும் அடங்கியிருந்தன.

அதன் பின்னர் ஏற்பட்ட பாலினம் குறித்த புதிய சிக்கலான கருத்துருக்களின் வளர்ச்சியும், மூன்றாம் அலைப் பெண்ணியமும் பெண்ணியத் திறனாய்வு பல்வேறு வழிகளில் செல்ல வழிவகுத்தன.

குறிப்புக்கள்
-------------

1. ↑  நடராசன், தி. சு. 2009. பக். 219.

உசாத்துணைகள்
------------

* பஞ்சாங்கம், க. *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு. *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

இவற்றையும் பார்க்கவும்
----------------------

* திறனாய்வுக் கோட்பாடுகளின் பட்டியல்‎‎
கிளாட் ஆல்வாரஸ்**கிளாட் ஆல்வாரஸ்** (Claude Alwares) என்பவர் கோவாவைச் சேர்ந்த ஒரு இயற்கை வேளாண் அறிஞர் ஆவார். சுற்றுச் சூழல் போராளி எனவும் மதிக்கப்படுகிறார் தொடக்கக் காலத்தில் கல்வியாளராக இருந்தவர். இயற்கை விவசாயம் பற்றிச் சில நூல்களை எழுதியுள்ளார்.

பணிகள்
------

கிளாட் ஆல்வாரஸ் சுற்றுச் சூழல் கண்காணிப்புக் குழுவான கோவா அறக் கட்டளையின் இயக்குநராக உள்ளார். நெதர்லாந்தில் ஆய்வுப் பட்டம் பெற்றார். இந்தியாவில் இயற்கை வேளாண்மை நிறுவனம் என்னும் அமைப்பைத் தொடங்கி அந்த அமைப்பின் நிருவனச் செயலாளராக இருந்தார். தற்பொழுது அதன் மத்திய செயலக இயக்குநராக வினையாற்றி வருகிறார். 
கிளாட் ஆல்வாரசின் மனைவியும் சூழலியல் ஆர்வலராகவும் செயல்படுபவராகவும் உள்ளவர். இந்தத் தம்பதிகள் சுற்றுச் சூழலைப் பாதுகாப்பதில் இணைந்து பணியாற்றுகிறார்கள்.

பரப்பும் கருத்துகள்
-------------------

கார்ப்போரேட்டுகளின் நலன்களுக்காக விவசாய நிலங்களைக் கையகப் படுத்தும் முயற்சி நல்லதில்லை என்பது இவருடைய கருத்து.
மரபணு மாற்றுப் பயிர்களை அறிமுகப்படுத்துதலும் அவற்றை ஊக்கப் படுத்துதலும் தவறு என்று கூறி வருகிறார்.
வேதி விவசாயத்தால் கிடைப்பதைவிட இயற்கை விவசாயம் உற்பத்தி செய்யும் உணவுப் பொருள் கூடுதலாக இருக்குமே ஒழிய குறையாது என்று திட்டவட்டமாகச் சொல்கிறார்.

நூல்களும் கட்டுரையும்
---------------------

* Organic Farming Sourcebook
* Fish Curry and Rice A Source Book on Goa, Its Ecology and Life-style (2002)
* The Great Gene Robbery (Article)

மேற்கோள்
--------

1. ↑  "Livemint". Livemint. 9 August 2014. February 1, 2015 அன்று பார்க்கப்பட்டது.
2. ↑  "About Us". Other India Book Store. 2015. ஜனவரி 23, 2015 அன்று மூலம் பரணிடப்பட்டது. February 1, 2015 அன்று பார்க்கப்பட்டது.
3. ↑  "Goa Foundation". Goa Foundation. 2015. February 1, 2015 அன்று பார்க்கப்பட்டது.
4. ↑  "Green Goa Works". Green Goa Works. 2015. ஜனவரி 19, 2015 அன்று மூலம் பரணிடப்பட்டது. February 1, 2015 அன்று பார்க்கப்பட்டது.
நுண்கணிதத்தில் **வகையிடலின் தலைகீழி விதி** அல்லது சுருக்கமாக **தலைகீழி விதி** (*reciprocal rule*) என்பது வகையிடல் விதிகளுள் ஒன்று. இது, வகையிடக் கூடியதொரு சார்பின் தலைகீழிச் சார்பின் வகைக்கெழு காணப் பயன்படும் விதியாகும். ஒரு தலைகீழிச் சார்பினை வகையிடலின் சங்கிலி விதி அல்லது வகுத்தல் விதியைப் பயன்படுத்தாமலேயே, இவ்விதியின் மூலம் எளிதாக வகையிட முடியும்.

இவ்விதியின் கூற்று:

{\displaystyle {\frac {d}{dx}}\left({\frac {1}{g(x)}}\right)={\frac {-g'(x)}{(g(x))^{2}}};\qquad g(x)\neq 0.}

நிறுவல்
-------

### வகுத்தல் விதியிலிருந்து

தொகுதி {\displaystyle f(x)=1} என எடுத்துக் கொண்டு வகுத்தல் விதியைப் பயன்படுத்தி இவ்விதியை நிறுவலாம்.

|  |  |
| --- | --- |
| {\displaystyle {\frac {d}{dx}}\left({\frac {1}{g(x)}}\right)={\frac {d}{dx}}\left({\frac {f(x)}{g(x)}}\right)} | {\displaystyle ={\frac {f'(x)g(x)-f(x)g'(x)}{(g(x))^{2}}}} |
|  | {\displaystyle ={\frac {0\cdot g(x)-1\cdot g'(x)}{(g(x))^{2}}}} |
|  | {\displaystyle ={\frac {-g'(x)}{(g(x))^{2}}}.} |

### சங்கிலிவிதியிலிருந்து

தலைகீழி விதியினை சங்கிலி விதியிலிருந்து பெறலாம்.

{\displaystyle {\frac {1}{g(x)}}} என்ற சார்பை, தலைகீழிச் சார்பு {\displaystyle {\frac {1}{x}}} மற்றும் {\displaystyle g(x)} சார்புகளின் சேர்ப்பாகக் கருதிச் சங்கிலி விதிப்படி வகையிட:

சங்கிலி விதி:

{\displaystyle (f\circ g)'=(f'\circ g)\cdot g'\,}
இதைப் பயன்படுத்த:

|  |
| --- |
| {\displaystyle {\frac {d}{dx}}\left({\frac {1}{g(x)}}\right)=-{\frac {1}{(g(x))^{2}}}\cdot g'(x)={\frac {-g'(x)}{(g(x))^{2}}}.} |

எடுத்துக்காட்டுகள்
------------------

தலைகீழி விதியைப் பயன்படுத்தி வகையிடுதலுக்கு இரு எடுத்துக்காட்டுகள் கீழே தரப்பட்டுள்ளன.

* {\displaystyle 1/(x^{3}+4x)} இன் வகைக்கெழு:

{\displaystyle {\frac {d}{dx}}\left({\frac {1}{x^{3}+4x}}\right)={\frac {-3x^{2}-4}{(x^{3}+4x)^{2}}}.}
* {\displaystyle 1/\cos(x)} (when {\displaystyle \cos x\not =0}) இன் வகைக்கெழு:

{\displaystyle {\frac {d}{dx}}\left({\frac {1}{\cos(x)}}\right)={\frac {\sin(x)}{\cos ^{2}(x)}}={\frac {1}{\cos(x)}}{\frac {\sin(x)}{\cos(x)}}=\sec(x)\tan(x).}
**பொன்விளைந்த களத்தூர் முன்குடுமீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் பொன்விளைத்த களத்தூர் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக முன்குடுமீசுவரர் உள்ளார். மூலவரின் லிங்க பாண உச்சியில் குடுமி போன்ற தோற்றம் காணப்படுவதால் அவர் அவ்வாறு அழைக்கப்படுகிறார்.இங்குள்ள இறைவி மீனாட்சி ஆவார். கோயிலின் மரம் வில்வம் ஆகும். தீர்த்தம் வில்வ தீர்த்தம் ஆகும். பங்குனியில் பிரம்மோற்சவம், சித்திரா பௌர்ணமி, ஆடிப்பூரம், ஐப்பசியின் அன்னாபிசேகம், நவராத்திரி, கந்த சஷ்டி, கார்த்திகை, மார்கழி, திருவாதிரை, சிவராத்திரி உள்ளிட்ட விழாக்கள் இங்கு நடைபெறுகின்றன. பிரம்மோற்சவத்தின்போது சண்டிகேசுவரருக்குப் பதிலாக கூற்றுவ நாயனார் புறப்பாடு நடைபெறுகிறது.

அமைப்பு
-------

மூலவர் கஜபிருஷ்ட விமானத்தின் கீழ் உள்ளார். திருச்சுற்றில் அணுக்கை விநாயகர், வள்ளி தெய்வானையுடன் கூடிய சுப்பிரமணியர்,
கால பைரவர், நவக்கிரகங்கள் ஆகியோர் உள்ளனர். கோயில் முன் மண்டபத்தில் கூற்றுவ நாயனார் உள்ளார். சிவனால் மணிமகுடம் சூட்டப்பெற்ற அவர் பல கோயில்களில் திருப்பணிகள் செய்தார். அவ்வாறான கோயில்களில் இக்கோயில்களும் ஒன்றாகும். இப்பகுதியில் சிவ பக்தர் ஒருவர் அந்தணர் ஒருவரிடம் பணியாற்றினார். ஊதியமாக நிலத்தின் ஒரு பகுதியைப் பெற்றார். அவருக்கு வழங்கப்பட்ட நிலத்தில் குறிப்பிட்ட நேரத்தில் நெல்லுக்குப் பதிலாக பொன் விளைவதை அறிந்தார். தனது வயலில் விளையும் மொத்த நெல்லையும் எடுத்துக்கொண்டு அவருடைய வயலில் விளைவதை தனக்கு தரும்படி கேட்டுக்கொண்டார். பணியாளரின் வயலில் பொன் விளைந்தபோது அதனை இவ்வாறாக எடுத்துக்கொண்டார். இது மன்னனுக்குத் தெரியவர அந்த வயலை மன்னர் அரசுக்கணக்கில் எடுத்துக்கொண்டார். சிவனருளால் பணியாளருக்கு அதிக நெல் கிடைக்க ஆரம்பித்தது. பொன் விளைந்த ஊர் ஆதலால் இவ்வூர் பொன்விளைந்த களத்தூர் என்றழைக்கப்படுகிறது.

மேற்கோள்கள்
-----------

1. 1 2 3  அருள்மிகு வியாக்ரபுரீஸ்வரர் திருக்கோயில், தினமலர் கோயில்கள்